Ile de France Ras Standaarde
As ŉ Witwol vleisskaap besit die Ile de France die voortreflike eienskappe van ŉ groot, diep, breed, goed gevleesde en gebalanseerde liggaamsbou. Die Ile de France is poenskop en het ŉ wit wolvag sonder gekleurde vesels.
Onderstaande foto’s van die ideale Ile de France ram en ooi dien as illustrasie.
Bouvorm - 80%
Sterk & breed met goed ontwikkelde kake
Misvormde bekke soos lang of kort onderkake of skewe bekke.
Groot, helder & lewendig
Dooierige uitdrukking en uitpeul oë
Groot, breed & wakker
Dun-, klein- & hangore
Los horings by ramme
Ramme: Vaste horings
Ooie: Prominente horingknoppe of los horings
Die kop & ore moet bedek wees met sagte wit hare. Wol moet net tot die hoogte van die oogbanke gaan en moet ŉ goed afgeronde kuif vorm .
Wol wat effens laer in gesig afkom en effense kaal koppe; die voorkoms van ŉ bietjie rooi en pienk velkleur op ore en om oë en kemp op kop .
Wolgesig nl. oordrewe wol aan wange en wol wat te laag afkom op die neus. Waar wol in die gesig van lammers voorkom is daar ŉ moontlikheid dat die wol sal verdwyn wanneer die lam groter word. Oormaat rooi en pienk op kaal ore of om oë.
Die kop moet in balans wees met res van liggaam. Heel vroulike koop by ooie en manlike kop by ramme.
Ongebalanseerde koppe in verhouding met rs van liggaam. Vroulike koppe by ramme en te fyn of growwe koppe by ooie .
Ideaal: Nekke moet sterk, breed & kompak wees maar nie te kort nie. Die nek moet goed aansluit by die kop, skouers en bors
Ongewens: Klein plooitjies (voutjies) aan nek
Foutief: Groot plooie (kraagplooie) wat rondom nek gaan asook lang, dun nekke, gedraaide-, stywe- en "U" nekke
Ideaal: Goed gebalanseerd in verhouding met res van liggaam.
(a) Bors: Breed, diep & prominent tussen voorbene. By ooie minder ontwikkel as by ramme.
Ongewens: Smal en\of ondiep bors
(b) Skof & Skouers: Breed, goed gevleesd, gelyk met rug en goed aangeheg by middelstuk.
Ongewens: Effens ongevleesd en smal skouers asook opgetrekte voorkwart
Foutief: Oormatige los of skerp skouers, geknyp agter skouers "duiwelsgreep"
(a) Rug: Reguit, breed, sterk en van middelmatige lengte
Foutief: Te kort, krom of hol rug
(b) Lende: Lank, breed, reguit, gelyk met rug en kruis en goed gevleesd.
Foutief: Te smal of ongevleesde lende.
(c) Ribbes en Flanke: Goeie sprong van ribbes met goeie aansluiting by voor- ensagterkwarte. Diep & vol flanke
Foutief: Opgetrekte agterlyf of lies
Ideaal: Breë en egalige aansluiting by middelstuk en deurgaans goed gevleesd
Ongewens: Agterkwart hoër as voorkwart by volwasse skape
(a) Kruis: Reguit met goeie lengte en breed oor die heupe.
Foutief: Oormatige hang-kruis, dakkige kruis, spits- en smal kruis
(b) Heupe & Draaibene: Goed geplaas en gevleesd maar nie oormatig nie.
(c) Boude: Die buite-, binne- en agter-dye moet goed gevleesd wees soos ŉ omgekeerde vlak "U"-vorm
Foutief: Swak gevleesde boude wat te hoog opsny tussen agterbene.
(d) Stertwortel: Stewig aangeheg aan kruis en effens laer as kruis
Foutief: Te hoog of uitstaande stertwortel.
6. BENE & KLOUE
Ideaal: Moet sterk, relatief regop en reghoekig onder liggaam geplaas wees met ŉ gemiddelde lengte en dikte van been. Kloue sterk en goed gevorm. (Gekleurde kloue nie ongewens nie) Kote kort en sterk
Ongewens: Lang dun bene; effense bak agterbene en effense “X”-voorbene
Foutief: Nou stand van voor of agterbene. Koeihakkigheid, sekelvormige hakke of te regop hakke by agterbene; “X”-vormigheid by voorbene. Te lank, te kort of te fyn bene. Swak kootgewrigte (deurtrap). Te wyd gesplete kloue en lang, uitgegroeide voor- of agterkloue. Swart of bruin spikkels aan hare en wol van bene (“sandy legs”)
Ideaal: Ligte pienk vel oor die hele liggaam met bruin of swart ooglede en ooghare. Klein swart en\of bruin kolle op vel; rondom bek, neusgate, oë, uier of teelsak en onder stert is toelaatbaar
Ongewens: Klein kolle (kleiner as 3 cm) van swart- en bruin haarvesels rondom oë, ooglede, neusgate en aan ore. Geen pigment om oog
Foutief: Enige gekleurde wolvesels of groot kolle van swart of bruin haarvesels in gesig weg van bek, oë, ooglede, neusgate en nog groter kolle (groter as 3 cm) aan ore. Swart of bruin spikkels aan hare of wol van bene
(a) Teelballe: Albei moet van normale grootte en ewe groot wees. Teelballe moet stewig en nie pap wees nie.
Foutief: Buitengewoon klein balle; afwesigheid van balle of een normale bal en ander bal kleiner. Verhardings aan teelballe en\of stringe
(b) Teelsak: Goed aangeheg, gelykvormig en van normale grootte
Foutief: Te laag hangend of te klein. Erg gesplete sak, meer as 5 cm
(c) Uier: Goed gevormde uier met spene van normale grootte.
Ongewens: Te klein of te groot en hangende uier. Te groot of te klein spene
Foutief: Afwesigheid van een of albei spene. Net een funksionerende helfte of totaal bedorwe uier
Ideaal: Wenslike minimum massa in kilogram. Indien die massas nie by die eerste keuring behaal word nie sal keuring uitgestel word. Indien die minimum massas by die tweede keuring nog nie behaal is nie sal die dier\e afgekeur word. (Sien Riglyne vir Seleksie)
10. LIGGAAMSMASSA RIGLYN
Ouderdom Ramme Ooie
Geboorte 3-5 kg 3-5 kg
3 maande 30 kg 26 kg
6 maande 45 kg 35 kg
9 maande 60 kg 45 kg
12 maande 75 kg 50 kg
18 maande 90 kg 60 kg
Volwasse 100 kg 65 kg
Woleienskappe - 20%
11. ALGEMENE VOORKOMS
Die fynheid is oor die algemeen ŉ medium wol met ŉ spintelling van 60’s tot 70’s (20 tot 27 mikron). Verder is die wol ten opsigte van kwaliteit, lengte, vesel-dikte en digtheid so eweredig moontlik oor die hele skaap
Sover moontlik duidelik, egalige kartels met ŉ sagte aanvoeling sonder vreemde haarvesels en\of kemp.
Onegalige kartels, reguit vesels, harde hantering en die aanwesigheid van vreemde vesels
Growwe en\of harde hare in die broek
12. PENS EN PUNTE
Ideaal: Die wol op pens en punte moet goeie lengte, kwaliteit, digtheid, stapelformasie en kleur toon, veral by jong diere .
Aanvaarbaar: By ouer diere (veral ooie) swak of kaal perise
Foutief: Kaal bene net onderkant die onderlyn. Kaal kop, pens en bene by jong diere (ongewisseld). Afwykings in ras-standaarde wat as foutief aangedui word, word as prulfoute beskou